CPN ประกาศจ่ายปันผล 0.70 บ./หุ้น XD 26 เม.ย.59
CPN ประกาศจ่ายปันผล 0.70 บ./หุ้น XD 26 เม.ย.59 เตรียมออกหุ้นกู้หมื่นลบ.
18 ก.พ. 2559

บริษัท เซ็นทรัลพัฒนา จำกัด (มหาชน) หรือ CPN ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.70 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 เม.ย. 2559 และกำหนดจ่ายเงินปันผลในวันที่ 18 พ.ค. 2559
นอกจากนี้ที่ประชุมคณะกรรมการบริษัท มีมติเกี่ยวกับวาระที่จะนำเสนอต่อที่ประชุมผู้ถือหุ้นประจำปี 2559 ซึ่งรวมถึงการพิจารณาอนุมัติวงเงินออกและเสนอขายหุ้นกู้จำนวนไม่เกิน 1 หมื่นล้านบาท เสนอขายแก่ประชาชนทั่วไป หรือผู้ลงทุนสถาบัน หรือผู้ลงทุนรายใหญ่ รวมถึงจะเสนอให้พิจารณาอนุมัติวงเงินออกและเสนอขายตั๋วเงินระยะสั้น หรือหุ้นกู้ระยะสั้น จำนวนไม่เกิน 6 พันล้านบาท อายุไม่เกิน 270 วัน เสนอขายให้แก่ประชาชนทั่วไป หรือผู้ลงทุนสถาบัน หรือผู้ลงทุนรายใหญ่ด้วย
 